Genisteinas

Antioksidantas

Genisteinas veikia kaip ir daugelis izoflavonų – atlieka ląstelėje antioksidanto vaidmenį, slopina agresyvių laisvųjų radikalų pažeidžiamąjį veikimą įvairiuose audiniuose.

Antihelmintikas

Flemingia vestita šaknų žievės ekstraktas yra tradicinis antihelmintinis Khasi genties Indijoje preparatas. Tiriant jo anthelmintinį veikimą genisteinas buvo pripažintas pagrindiniu izoflavonu, atsakingu už kirmėlių išvarymo efektą. Parodytas genisteino efektyvumas prieš žarnyno parazitus, tokius kaip paukščių kaspinuotis Raillietina echinobothrida, kiaulienos trematoda Fasciolopsis buski, ir avims itin kenksmingą kepeninę siurbikę Fasciola hepatica. Antihelmintinis aktyvumas pasireiškia per glikolizės ir glikogenolizės inhibiciją ir kalcio jonų (Ca²⁺) homeostazės ir NO veikimo pažeidimą parazituose. Tiriant genisteino poveikį žmogaus echinokokams lapiniam kaspinuočiui ir šuniniam kaspinuočiui buvo nustatyta, kad genisteinas bei jo dariniai Rm6423 and Rm6426 yra veiksmingi cestocidai.

Aterosklerozė

Genisteinas saugo nuo pro-uždegiminio faktoriaus bei kapiliarų endotelinio barjero disfunkcijos ir užtikrina leukocitų bei endotelio sąveikavimą, moduliuodamas kapiliarinį uždegimą – pagrindinį aterosklerozės vystymosi faktorių .

Vėžys ir genisteinas

Genisteinas, kaip ir daugelis izoflavonų, pasižymi antiangiogeniniu efektu (blokuoja naujų kapiliarų susidarymą), gali blokuoti nevaldomą ląstelių dalijimąsi (siejama su vėžiu) ir ląstelių išgyvenamumą (augimo faktorius). Daugelis studijų parodė, kad genisteinas stabdo prostatos, gimdos kaklelio, smegenų, krūties, ir storųjų žarnų vėžio vystymąsi. Keletas tyrimų parodė, kad genisteinas padidina proliferacijos (ląstelių dalijimosi) greitį estrogen-priklausomose krūties vėžio ląstelėse, jei vartojamas atskirai nuo estrogeno cheminio antagonisto. Parodyta, kad genisteinas ląsteles daro jautresnėmis radioterapijai; nors fitoestrogenų vartojimo laikas irgi svarbus.
Nustatyta, kad genisteinas gali būti naudingas gydant leukemiją ir kad vartojamas su cheminiais preparatais pagerina jų efektyvumą.
Genisteino pagrindinis vaidmuo yra tirozino kinazių inhibicija. Tirozino kinazės yra mažiau įvairios, nei jų analogai su ser/thr dalimis, bet užtat dalyvauja beveik visose ląstelės augimo ir proliferacijos signalų kaskadose. DNR topoizomerazių II inhibicija taip pat svarbi genisteino citotoksiškume. Genisteinas buvo panaudotas kaip pre B-ląstelių susijungimo su antikūnais taikinys. Ši sėkminga studija su pelėmis suteikia vilčių ateities chemoterapijai.

Efektai patinuose

Izoflavonai gali veikti kaip estrogenai, stimuliuojantys vystymąsi ir moteriškų požymių išsilaikymą, arba jie gali blokuoti junginių, giminingų estrogenams, veikimą. Tyrimai in vitro parodė, kad genisteinas indukuoja apoptozę sėklidėse, ir gali būti vyriškojo nevaisingumo priežastimi; pastaroji studija parodė, kad izoflavonai neturi „jokio efekto endokrininiams matavimams, sėklidžių apimčiai bei spermos parametrams per stebėtą periodą“ sveikiems patinams, kasdien du mėnesius su maistu gavusiems izoflavono.

Molekulinė funkcija

Genisteinas atlieka ląstelėje daugelį funkcijų. Viena svarbiausių – įvairių tirozino kinazių inhibicija. Genisteinas taip pat yra žinduolių heksozės transporterio GLUT1 ir įvairių lygiųjų raumenų susitraukimų stimuliatorius. Genisteinas gali susirišti su CFTR kanalais, padėdamas jų atsidarymui mažomis koncentracijomis ir priešingai – didelėmis.

Glikozidai

Genisteinas yra genisteino 7-O-beta-D-glikozidas.

Acetilinti junginiai

Vaiteonas yra 6-izopentenilgenisteinas (6-prenil-5,7,4'-trihidroksiizoflavonas).